ສະຫະລັດ ເກົາຫລີໃຕ້ ແລະຍີ່ປຸ່ນ ຕົກລົງກັນ ທີ່ຈະກົດດັນ ເກົາຫລີເໜືອ ເລືຶ້ອງນິວເຄລຍ
ສະຫະລັດ ​ເກົາຫລີ​​ໃຕ້ ແລະ​ຍີ່ປຸ່ນ ​ຕົກລົງກັນ ຈະເພີ້​ມຄວາມ​ກົດ​ດັນ ​ແລະ​ລົງ​ໂທດເກົາຫລີເໜືອ ​ກ່ຽວກັບ ໂຄງການນິວເຄລຍ.
ຫົວໜ້າເຈລະຈາດ້ານນິວເຄລຍ ຂອງສະຫະລັດ ເກົາຫລີໃຕ້ ແລະຍີ່ປຸ່ນ ໄດ້ຕົກລົງກັນ ໃນລະຫວ່າງການພົບປະກັນໃນວັນ ພຸດມື້ນີ້ວ່າ ເຂົາເຈົ້າຕ້ອງເພີ້ມຄວາມກົດດັນ ແລະການລົງໂທດ ຕໍ່ເກົາຫລີເໜືອ ໃນຂະນະທີ່ສືບຕໍ່ການດຳເນີນຄວາມພະຍາ ຍາມທາງດ້ານການທູດ ເພື່ອແກ້ໄຂໂຄງການອາວຸດນິວເຄລຍ ຂອງປະເທດດັ່ງກ່າວ ທ່ານ Sung Kim ຜູ້ຕາງໜ້າພິເສດ ສະຫະລັດ ກ່ຽວກັບນະໂຍ ບາຍເກົາຫລີເໜືອ ກ່າວຫລັງຈາກການສົນທະນາກັນທີ່ນະຄອນ ຫລວງໂຊລວ່າ ຄວາມຕັ້ງໃຈ ໃນດ້ານນິວເຄລຍຂອງເກົາຫລີ ແມ່ນເປັນທີ່ຈະແຈ້ງ ທ່ານກ່າວວ່າ “ພວກເຮົາຄວນຈະມີຄວາມເປັນຫ່ວງ ບໍ່ສຳຄັນວ່າການພັດທະ ນາຂອງເຂົາ ເຈົ້າຢູ່ໃນລະດັບໃດແລ້ວ ” ການພົບປະດັ່ງກ່າວມີຂຶ້ນຫຼັງຈາກມີຂ່າວໃໝ່ ແຕ່ຍັງບໍ່ທັນໄດ້ຮັບການກວດສອບ ເທື່ອທີ່ ເກົາຫລີເໜືອໄດ້ອ້າງເຖິງຄວາມຄືບໜ້າໃນດ້ານນິວເຄລຍ ຊຶ່ງໄດ້ມີການ ຂົ່ມຂູ່ມາເປັນ ເວລາຫລາຍປີແລ້ວ ທີ່ຈະທຳການໂຈມດ້ວຍອາວຸດນິວເຄລຍໃສ່ສະ ຫະລັດ ເກົາຫລີໃຕ້ ແລະຍີ່ປຸ່ນ ທັງສາມປະເທດ ເປັນພາກສ່ວນນຶ່ງຂອງການ ເຈລະຈາ 6 ຝ່າຍ ທີ່ບໍ່ປະສົບ ຜົນສຳເລັດເພື່ອແກ້ໄຂບັນຫາຄັງອາວຸດນິວເຄລຍ ຂອງເກົາຫລີເໜືອ ທູດພິເສດເກົາຫລີໃຕ້ ທ່ານ Hwang Joonkook ອະທິບາຍເຖິງສະຖານະການວ່າ ຍັງບໍ່ ເປັນທີ່ແນ່ນອນເທື່ອ ແລະເຄັ່ງຕຶງ ໂດຍກ່າວໃນວັນພຸດມື້ນີ້ວ່າ ເກົາຫລີເໜືອຍັງສ້າງຄວາມ ຄືບໜ້າໃນໂຄງການນິວເຄລຍຂອງຕົນ ທ່ານ Hwang ກ່າວວ່າ “ເກົາຫລີເໜືອ ຈະປະເຊີນໜ້າກັບຄວາມກົດດັນຂອງນາໆຊາດ ຖ້າຫາກຖອຍກັບບໍ່ເຂົ້າຮ່ວມການເຈລະຈາ ແລະຍັງສືບຕໍ່ການພັດ ທະນາອາວຸດນິວ ເຄລຍ ແລະໂຄງການລູກສອນໄຟ ຄວາມໂດດດ່ຽວທາງດ້ານ ການທູດແລະເສດຖະກິດ ຂອງເກົາຫລີເໜືອ ຈະຮ້າຍແຮງຂຶ້ນຕື່ມ ຂ້າພະເຈົ້າ ຂໍຮຽກຮ້ອງອີກຄັ້ງນຶ່ງ ໃຫ້ເກົາຫລີເໜືອ ຈົ່ງກັບຄືນມາຮ່ວມໂຕະເຈລະຈາດ້ວຍ ຄວາມຈິງໃຈ ” ທູດພິເສດຂອງ ສະຫະລັດ ແລະເກົາຫລີໃຕ້ ມີກຳນົດເດີນທາງໄປນະຄອນປັກກິ່ງ ເພື່ອ ພົບປະກັບຄູ່ຕຳແໜ່ງຝ່າຍຈີນ ໃນຂະນະທີ່ເຂົາເຈົ້າສືບຕໍ່ດຳເນີນງານ ດ້ວຍວິທີການ ແບບດຽວກັນກັບເກົາຫລີເໜືອ